b'\n_START_ARTICLE_\nJaroslav \xc4\x8cerm\xc3\xa1k\n_START_PARAGRAPH_\nJaroslav \xc4\x8cerm\xc3\xa1k (Prag, 1. rujna 1831. \xe2\x80\x93 Pariz, 23. travnja 1878.), \xc4\x8de\xc5\xa1ki slikar poznat po slikama povijesne tematike. Mnoga njegova djela izlo\xc5\xbeena su u Narodnoj galeriji u Pragu.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je 1. rujna 1831. u Pragu u obitelji pra\xc5\xa1kog lije\xc4\x8dnika. Godine 1847. se upisuje na pra\xc5\xa1ku akademiju umjetnosti. Slikarstvo je studirao u Pragu, Njema\xc4\x8dkoj, Belgiji i Parizu. Poslije 1848. godine putovao je po Njema\xc4\x8dkoj i Belgiji te postao jedini u\xc4\x8denik belgijskog slikara Louisa Galleta. Na izlo\xc5\xbebi svoje slike "Slova\xc4\x8dki iseljenici" u Bruxellesu je izazvao pa\xc5\xbenju belgijskog kralja Leopolda I. Od 1858. godine posebno se po\xc4\x8deo zanimat za slavenstvo. Tako je najprije obi\xc5\xa1ao Moravsku, a nakon toga i Hrvatsku, Dalmaciju, Hercegovinu i Crnu Goru. Nakon \xc5\xa1to je 1862. drugi put dolazio u Crnu Goru Nikola I. Petrovi\xc4\x87 Njego\xc5\xa1 mu je uru\xc4\x8dio posebno odlikovanje._NEWLINE_Sudjelovao je 1862. oko Cetinja u borbama protiv Turaka te je bio odlikovan medaljom za hrabrost. Umro je 23. travnja 1878. godine u Parizu. U Hrvatskoj je utjecao na Vlahu Bukovca.'